|  |  |
| --- | --- |
| Тема | Татар телендә сүзтезмәләрнең төрләре һәм үзенчәлекләре |
| Максат | 1. Сүзтезмә турында белгәннәрне гомумиләштерү; сүзтезмәләрне аера, аларны төркемнәргә бүлә белү; тикшерү тәртибен үзләштерү; укучыларның схема буенча сүзтезмә төзүләренә ирешү; 2. анализлау, нәтиҗә ясый һәм җавапларны дәлилләп күрсәтә белү күнекмәсен үстерү; 3. туган телне өйрәнүгә кызыксыну уяту, үз милләтең белән горурлану, туган якка, мәхәббәт хисләре тәрбияләү, иҗади фикер йөртү сәләтен үстерү |
| Төп төшенчәләр | Сүзтезмә,ияртүле бәйләнеш, ияртүче сүз, иярүче сүз |
| Төп ресурслар |  |
| Өстәмә ресурслар |  |
| **Дәрес барышы** | |
| I этап.  Оештыру, мотивация | 1. Исәнләшү. 2. Үткән дәреснеӊ УМ искә төшерү.  * Нәрсә ул сүзтезмә?   *(Ике яки берничә мөстәкыйль сүзнең бер-берсенә ияреп, берсе икенчесен ачыклап килүе)*   * Сүзтезмәдә сүзләр үзара нинди бәйләнештә була?   *(Ияртүле бәйләнеш)*   * Сүзтезмә нәрсәләрдән төзелә?   *(Ияртүче һәм иярүче сүзләрдән.)*   * Болар барысы да сүзтезмәме?   *Китап уку, ак күлмәк, кызыл һәм сары, тиз йөгерү, көн матур, тырышканга җиңде;*  *(Көтелгән җавап: «Кызыл һәм сары» - тиңдәш кисәкләр; «Көн матур» - җөмлә)*  *-*Нинди сүзләр сүзтезмә була алмый? *( зәңгәр кояш, якты китап)* |
| II этап. Уку мәсьәләсен чишү | 1. Уку мәсьәләсен билгеләү.  * Ни өчен әлеге сүзтезмәләр 2 баганага бүленгән (фикерләшәбез)  |  |  | | --- | --- | | **авыл тарихы**  **татар милләте**  **милли горурлык**  **эшчән халык** | **татарча язу**  **милләтен ярата**  **халкына соклана**  **гореф-гадәтләрне саклый** |   1нче баганада исем сүзтезмә, 2нчесендә фигыль сүзтезмәләр бирелгән.  - Димәк, дәресебезнең УМ нинди булыр?  ***Сүзтезмәнең төрләрен һәм аның үзенчәлекләрен өйрәнү***.  **2.Модельләштерү.** Сүзтезмә төрләре буенча төркемнәрдә модель төзү,    *Ияртүче сүзгә карап, сүзтезмәнеӊ төрләре*    *исем фигыль сыйфат сан рәвеш алмашлык хәбәрлек сүз*  Ияртүче компонентның нинди мөстәкыйль сүз төркеме белән бирелүенә карап, сүзтезмәләрнең 7 зур төркеме бар.   * исем сүзтезмәләр: *нарат урманы* * фигыль сүзтезмәләр: *туган тел аркылы белү* * сыйфат сүзтезмәләр: *җырга оста* * рәвеш сүзтезмәләр: *шактый күп* * сан сүзтезмәләр: *уртадан бишенче* * алмашлык сүзтезмәләр: *дусларыңның кайсысы* * хәбәрлек сүз сүзтезмәләр: *укучы өчен кирәк*   Иярүче компонент та шундый ук сүз төркемнәре белән бирелә ала. Шул рәвешле һәр 7 төркем, нинди сүз ияреп килүгә карап, үз чиратында тагын төркемнәргә бүленә. Мәсәлән,   * исемле исем сүзтезмәләр: *нарат урманы* * фигыльле исем сүзтезмәләр: *укырга мөмкинлек* * сыйфатлы исем сүзтезмәләр: *тар сукмак* * рәвешле исем сүзтезмәләр: *озак вакыт* * санлы исем сүзтезмәләр: *җиде буын* * алмашлыклы исем сүзтезмәләр: *минем китабым* * хәбәрлек сүзле исем сүзтезмәләр: *кирәк эш*   Искәрмә: аваз ияртемле фигыль сүзтезмә дә булырга мөмкин: *пыш-пыш сөйләшү*.  Иярүче компонент ияртүчегә билгеле бер бәйләүче чара аша бәйләнә.   * Килеш кушымчалары: *театр****га****бару, дустым****ның****апасы, баскыч****тан****төшү*. * Фигыль формалары*: әйт****сә****килү, кил****гәч****күрү, сөйләш****ә****-сөйләш****ә****кайту* * Сан төркемчәләре кушымчалары*: бер****енче****сентябрь, ик****ешә****р алма* * Бәйлекләр һәм бәйлек сүзләр:*тел****белән****кызыксыну* * Янәшә килү чарасы:*бүген килү, хикәя уку.* * Сүз тәртибе*: матур көн.* * Сүзләрне кабатлау: ***чиләк-чиләк****су,****җил-җил****атлау*   -Бирелгән берәмлекләрне сүзтезмәләргә, тезмә сүзләргә һәм фразеологизмнарга аерып языгыз.  Безнең йортыбыз, әнигә бүләк итү, озак көтү, кул чабу, кул бармау, алтын куллы, музыка тыңлау, сүз тыңлау, күргән саен сөенү, күз ачып йомганчы, ак кар, ял итү, җәен ял итү, тагын бару, әһәмият бирү, бүләк бирү, сүз бирү, мактап әйтү, инглизчә өйрәнү, барлыкка килү, боз тавы, сиңа таныш, биш чакрым юл, борынгы университет, Казан дәүләт университеты, искиткеч акыллы.   |  |  |  | | --- | --- | --- | | сүзтезмәләр | тезмә сүзләр | фразеологизмнар | |  |  |  |   -Сүзтезмәләргә туры килгән морфологик билгеләрне тәңгәлләштерегез.   |  |  | | --- | --- | | 1. яшел болын | А) исемле фигыль | | 1. чиләк-чиләк җиләк | Б) фигыльле исем | | 1. язын кайту | В) сыйфатлы фигыль | | 1. сөйләшә-сөйләшә бару | Г) сыйфатлы исем | | 1. көтелмәгән вакыйга | Д) исемле исем | | 1. йөрергә яхшы | Е) фигыльле сыйфат | | 1. матур елмаю | Ж) рәвешле фигыль | | 1. әти белән бару | З) фигыльле фигыль | |
| III этап. Рефлексия | « Дәрестә нинди УМ тикшердек?» соравына җавап бирү.  - Нинди яңалык белдек?  **-** Сүзтезмәләр кулланып дәрескә, үзегезгә, сыйныфташларыгызга бәя бирегез.  - Бүген алган белемнәрегезне киләчәктә кирәк булырмы?  **Өй эше бирү:**  1.Тексттан сүзтезмәнең һәр төренә 2 шәр мисал сайлап язарга  3. Сүзтезмә темасына тест әзерләргә |